എംസോണ്‍ റിലീസ് - 1228 http://www.malayalamsubtitles.org/ www.facebook.com/msonepage
ദി സൈലന്‍സ് ഓഫ് ദി സ്കൈ.
പരിഭാഷ: ഷിഹാബ് എ ഹസ്സന്‍ ടെലഗ്രാം: @shihabmsone
മിണ്ടല്ലേ! മിണ്ടാതിരി!
മിണ്ടാതിരിക്കാന്‍!
മാരിയോ?
ഇത് ഞാനാണ്.
നീ ബിസിയാണോ?
ഓഹ്, ആണോ?
എങ്കിൽ നിനക്ക് പിള്ളേരെ പോയി വിളിക്കാമോ?
അവർക്ക് ടെന്നീസ് ക്ലാസ്സുണ്ട്. നീ ഇപ്പോൾ തന്നെ പോകണം.
ആ, എനിക്ക് കുഴപ്പമൊന്നുമില്ല.
എന്തെങ്കിലും പ്രശ്നമുണ്ടോ?
ശരി, എന്നാലുടനേ പോ.
മമ്മി, ഞങ്ങൾ വന്നു!
ഞാനിവിടെ കളിക്കാൻ പോകുവാ.
കള്ളിച്ചെടി!
എനിക്ക് ഇഴയുന്ന പിശാചിനെ കാണണം!
- നീയെല്ലാം കോപ്പിയടിക്കും! - ഇല്ലില്ല, ഞാന്‍ ചെയ്യില്ല!
ഹലോ.
അത് നീങ്ങുന്നുണ്ടോന്ന് നോക്കുവാ, ഡാഡി!
- എന്ത്? - അത് നീങ്ങുന്നുണ്ടോന്ന് നോക്കുവാ, ഡാഡി.
ഇതൊരു ഇഴയുന്ന പിശാചാണ്.
ഇതാണ് ലോകത്തിൽ, ചലിക്കാൻ കഴിയുന്ന ഏക ചെടി.
- അതെയോ? എന്നാരാ പറഞ്ഞേ? - മമ്മി.
അങ്ങനെ ചെയ്യാതെ. കഴിക്ക്.
കഴിഞ്ഞു! ഞാൻ മത്സരം കാണാൻ പൊയ്ക്കോട്ടെ?
എന്ത് മത്സരം?
കുന്നില്‍ ചരിവിലെ സ്കീയിംഗ്, മമ്മി.
ഞാൻ വലുതാകുമ്പോ വേഗത്തിന്‍റെ റെക്കോർഡ് തകർക്കും
ഞാൻ സമയത്തിന്‍റെ റെക്കോർഡ്.
എല്ലാം കോപ്പിയടിക്കും! നിനക്ക് പാരച്യൂട്ട് പറത്തുന്നയാള്‍ ആകാനായിരുന്നില്ലേ ആഗ്രഹം.
നീന, ഞാൻ രണ്ടുമാകും.
നിനക്ക് രണ്ടും ഒരുമിച്ചാകാൻ പറ്റില്ല.
10 മിനിറ്റ്, എന്നിട്ട് കുളിക്കണം.
ഞാനും കഴിച്ചു കഴിഞ്ഞു!
- ഇല്ല, നീ കഴിച്ചില്ല. - നീ തുടങ്ങിയതേയുള്ളൂ, ജൂലിയന്‍!
പ്ലീസ്, മമ്മി!
നിന്‍റെ പ്ളേറ്റെടുക്ക്, ഒന്നും ബാക്കി വെക്കരുത്.
ജൂലിയൻ!
ഞാനത് പിന്നെ വൃത്തിയാക്കിക്കൊള്ളാം!
എന്തേ?
എന്‍റെ ബ്ലഡ് പ്രഷർ കുറഞ്ഞു.
എനിക്ക് പെട്ടെന്ന് ബോധക്ഷയമുണ്ടാകും, ഓർമ്മയില്ലേ?
- ഞാൻ ഡോക്ടറെ വിളിക്കണോ? - വേണ്ട.
അതിന്‍റെ ആവശ്യമില്ല. ഒരു ക്ഷീണം. അത്രേയുള്ളൂ.
ഞാൻ ഡോക്ടർ. റിസോയെ വിളിക്കാം.
വേണ്ടന്നേ.
ഒന്ന്‌ കിടന്നാ മാറിക്കോളും
മഴ വരുന്നുണ്ട്.
ഷീറ്റുകൾ വെളിയിൽ കിടക്കുകയാണ്...
സാരമില്ല. മഴ പെയ്താ ഞാനെടുത്തിട്ടോളാം.
അതുങ്ങളെ കിടത്തിയുറക്കാമോ?
കൃത്യമായി എപ്പോഴാണ് ഭയം എന്നെ കീഴ്പ്പെടുത്താൻ തുടങ്ങിയതെന്ന് എനിക്കോർമ്മയില്ല.
എന്നെ കിടത്തിയുറക്കാൻ എത്ര പ്രയാസമായിരുന്നെന്ന് എന്‍റെയമ്മ എപ്പോഴും പറയും,
- ഞാൻ ചെറുതായിരുന്നപ്പോൾ.
ഉറങ്ങാതിരിക്കാൻ ഞാൻ ഒത്തിരി കഷ്ടപ്പെട്ടിട്ടുണ്ട്.
ഞാന്‍ വെപ്രാളപ്പെടും.
ഇനി ഉണരാൻ കഴിയില്ലെന്ന ഭയമായിരുന്നു എനിക്കെന്നാണ് അവർ കരുതിയിരുന്നത്.
പക്ഷേ അതായിരുന്നോ കാരണം എന്നെനിക്കറിയില്ല. എനിക്കോർമ്മയില്ല.
അതിന് ശേഷം ഉറങ്ങുക എന്നത് അതിലും പ്രയാസമായി മാറിയെന്ന് എന്‍റെയമ്മ ഒരിക്കലും അറിഞ്ഞില്ല
കണ്ണുകള്‍ അടക്കാനാവാതെ കിടക്കയില്‍ തളര്‍ന്നുകിടന്ന് കഴിച്ചുകൂട്ടിയ രാത്രികളെക്കുറിച്ച്, -
- ഞാന്‍ അമ്മയോട് പറഞ്ഞില്ല.
എഴുന്നേല്‍ക്കാനാവാതെ.
തളര്‍ന്ന്.
എല്ലായ്പ്പോഴും ഭയത്തോടെ ജീവിക്കുന്നത് സാരമുള്ള കാര്യമല്ലെന്ന് ചിന്തിക്കാന്‍ സാവധാനം പഠിച്ചു.
ശബ്ദമുണ്ടാക്കരുത്.
വായടക്ക്.
മിണ്ടാതിരിക്ക്.
നിന്‍റെ കഴുത്ത് ഞാൻ കണ്ടിക്കും.
വായടക്കാൻ.
ശബ്ദമുണ്ടാക്കല്ലേ! ശബ്ദമുണ്ടാക്കല്ലേ!
വായടക്ക്!
ഇങ്ങു വാ!
ഇവിടെ!
വായടക്ക്. വായടക്ക്.
മിണ്ടാതിരിക്ക്!
ഹലോ? ഹലോ?
മാരിയോ? ഇത് ഞാനാണ്.
നിനക്കെങ്ങനെയുണ്ട്?
നീ തിരക്കിലാണോ?
തിരക്കിലൊന്നും അല്ല, ചക്കരേ. മീറ്റിങ് കഴിഞ്ഞു.
ഡയറക്ടർമാർ വന്നില്ല, അതോണ്ട് വേഗം തീർന്നു.
എങ്കിൽ പിള്ളേരെ പോയി വിളിക്കാമോ?
പിന്നെന്താ, ഞാന്‍ വിളിച്ചോളാം. ഞാന്‍ ടാക്സി വിളിച്ച് പോയ്ക്കൊളാം.
പിന്നെ, ഞാൻ വീടിനടുത്തുണ്ട്...
വേണമെങ്കില്‍ ഞാന്‍ അവിടെ വരെ വരാം. പിള്ളേരെ വിളിക്കാന്‍ പോകാന്‍ ഇനിയും സമയമുണ്ട്.
- നീ ഓക്കെയല്ലേ? - അതേ, ഞാൻ ഓക്കേയാണ്.
- എന്തെങ്കിലും പ്രശ്നമുണ്ടായോ? - ഇല്ലില്ല.
ഇല്ല, അത്...ഞാൻ... ഓടിയത് കൊണ്ട്.
ശരി, എന്നാ വേഗം പൊയ്ക്കോ.
ശരി, ഞാൻ പോകുവാ.
ടീംവര്‍ക്ക്!
ശക്തിയില്‍ അടിക്ക് ഡാഡി!
മമ്മി, ഞങ്ങൾ വന്നു!
ഞാനിവിടെ കളിക്കാൻ പോകുവാ.
കള്ളിച്ചെടി!
എനിക്ക് ഇഴയുന്ന പിശാചിനെ കാണണം!
- നീയെല്ലാം കോപ്പിയടിക്കും! - ഇല്ലില്ല, ഞാന്‍ ചെയ്യില്ല!
ഡയാന?
ഹലോ.
ഇത് നീങ്ങുമോന്ന് നോക്കട്ടെ!
- എന്ത്? - ഇത് നീങ്ങുമോന്ന് നോക്കട്ടെ, ഡാഡി.
ഇതൊരു ഇഴയുന്ന പിശാചാണ്.
ഇതാണ് ലോകത്തിൽ, ചലിക്കാൻ കഴിയുന്ന ഏക ചെടി.
-അതെയോ? എന്നാരാ പറഞ്ഞേ? -മമ്മി.
ഓവ്.
എന്താ പറ്റിയേ?
ഒന്നുമില്ല...
ഞാൻ...
കള്ളിച്ചെടിയുടെ മുള്ള് കൊണ്ടതാ.
എവിടെ നോക്കട്ടെ.
ഇപ്പൊഴും ഒന്ന് രണ്ട് മുള്ളുകള്‍ ഇരിപ്പുണ്ടല്ലോ.
അത്താഴം കഴിഞ്ഞ് ഞാന്‍ എടുത്ത് തരാം.
ഉടുപ്പോന്നും മാറ്റുന്നില്ലേ.
കുറച്ച് കഴിയട്ടെ.
ക്ഷീണമുണ്ടോ?
ഉം.
കുറച്ച്.
നിനക്കോ?
എനിക്കൊന്നുമില്ല.
എങ്ങനെയുണ്ടായിരുന്നു?
ക്ലബ്ബിൽ കുഴപ്പമൊന്നും ഉണ്ടായില്ലല്ലോ?
എന്ത്?
ക്ലബ്ബില്‍ കുട്ടികളെക്കൊണ്ട് കുഴപ്പമൊന്നും ഉണ്ടായില്ലല്ലോ, എന്ന്.
ഏയ്, ഇല്ല.
ഒരു കുഴപ്പവും ഇല്ല.
ഇനി ബാന്‍ഡ്-എയ്ഡ് ഒട്ടിക്കാം...
ഏതാ നീയെടുത്തത്?
ഇത്.
ഡാഡി...
"ടു റിട്രീറ്റ്" എന്നാൽ എന്താ അർത്ഥം?
"ടു റിട്രീറ്റ്" എന്നാൽ "പിന്നോട്ട് പോകുക".
"ടു അഡ്വാൻസ്" മുന്നോട്ട് പോകുക...
"ടു റിട്രീറ്റ്" എന്നാൽ "പിന്നോട്ട് പോകുക".
കഴിഞ്ഞോ.
ശരി, വാ.
ലൈറ്റ് കെടുത്തുന്നു...
ബൈ.
എന്‍റെ ഭയങ്ങളെക്കുറിച്ച് ഡയാനക്ക് എപ്പോഴും അറിയാമായിരുന്നു.
ഞങ്ങളുടെ ആദ്യത്തെ ഡേറ്റില്‍ ഒരു തമാശ പോലെ ഞാന്‍ പറഞ്ഞു, -
- എനിക്ക് ലോകത്തുള്ള എല്ലാ ഭയങ്ങളുമുണ്ട്.
അവള്‍ ചിരിച്ചു, ഒരു നാപ്കിന്‍ എടുത്ത് എഴുതാന്‍ തുടങ്ങി.
"മാരിയോയുടെ പേടികളുടെ ലിസ്റ്റ്"."
മരണം. കാരാഗൃഹം.
വേഗത. ഉയരം. എയറോപ്ലെയിന്‍...
ഒരുപക്ഷേ എല്ലാത്തിനും മുകളില്‍ എയറോപ്ലെയിന്‍, -
- കാരണം എന്‍റെ ഭയങ്ങളുടെ പകുതിയും ആ ഒരൊറ്റ കാര്യത്തിലുണ്ട്,-
ഞാനവളോട് പറഞ്ഞതോര്‍ക്കുന്നു.
അപ്പോഴും അവള്‍ ബ്രസീലിലായിരുന്നു താമസിച്ചിരുന്നത്,-
- അതിനാല്‍ ഞാനവളോട് ദൂരത്തോടുള്ള ഭയത്തെപ്പറ്റി പറഞ്ഞു.
ഞങ്ങള്‍ ചുംബിച്ചു.
6 മാസം ഞങ്ങള്‍ ഡേറ്റ് ചെയ്തു.
വര്‍ഷങ്ങള്‍ ഞങ്ങള്‍ ഒരുമിച്ച് ജീവിച്ചു. 2 കുട്ടികളുണ്ടായി.
പിന്നെ 2 വര്‍ഷങ്ങള്‍ ഞങ്ങള്‍ പിരിഞ്ഞിരുന്നു, 1 മാസവും 17 ദിവസങ്ങളും.
ഒരാഴ്ച മുന്‍പ് ഞാന്‍ വീട്ടില്‍ നില്‍ക്കാനായി തിരിച്ചു വന്നു.
ഈ സമയം മുഴുവന്‍ അവളെന്‍റെ ഭയങ്ങള്‍ എഴുതി വെക്കുകയായിരുന്നെന്ന് എനിക്കറിയാം...
അവള്‍ സൂക്ഷിച്ച് വച്ചിട്ടുള്ള ആ ലിസ്റ്റില്‍.
ആ നാപ്കിനില്‍ ഇനി ഒട്ടും സ്ഥലം ബാക്കിയില്ലെന്നെനിക്കറിയാം.
അതിലിനി ഒരുഭയം പോലും എഴുതിച്ചേര്‍ക്കാനാവില്ല.
അത് ഉയരത്തിലായിരുന്നു, വളരെയധികം ഉയരത്തില്‍.
വളരെ ഉയരത്തിൽ?
എത്ര ഉയരത്തിൽ?
- ചന്ദ്രനോളം ഉയരത്തിൽ. - വോവ്!
പിന്നെ ഞാൻ വീഴുകയായിരുന്നു...
വീഴാൻ ഒരുപാട് സമയമെടുത്തു.
ഡാഡി ഇതുപോലെയുള്ള സ്വപ്നങ്ങൾ കണ്ടിട്ടുണ്ടോ?
ഉണ്ട്, പക്ഷേ...
തറയിൽ ഇടിക്കുന്നതിന് ഒരു സെക്കന്‍റ് മുൻപ്...
ഞാനുണര്‍ന്നു.
എന്താ ആ സ്പോര്‍ട്സിന്‍റെ പേര്? കാലില്‍ ഒരു കയറുകെട്ടി...
ചാടി താഴെയെത്തും മുന്നേ തിരിച്ചു പൊങ്ങിപ്പോകുന്നത്?
ബഞ്ചീജമ്പിംഗ്, ജൂലിയന്‍.
അതാണ് എനിക്ക് ചെയ്യാന്‍ ആഗ്രഹം!
- ഗുഡ് മോർണിംഗ്. - ഹായ്.
മോർണിംഗ്.
അത് അപകടമാണ്. നീ അത് ചെയ്യാന്‍ ആയിട്ടില്ല.
ഞാന്‍ വലുതാകുമ്പോള്‍, ഡാഡി. എനിക്ക് 10 വയസ്സാകുമ്പോള്‍.
നീ ഓക്കെയല്ലേ?
ദേഹമൊക്കെ തല്ലിച്ചതച്ച പോലെ വേദന.
എനിക്കറിയില്ല. ചിലപ്പോ പനിയായിരിക്കും
ഞാന്‍ എലിസ്സയെ വിളിച്ചിരുന്നു. ഞാനിന്ന് ആര്‍ട്ട് ഗാലറിയിലേക്ക് പോകുന്നില്ല.
എനിക്കും പനിയാണ്. ഞാനും ഇന്ന് വീട്ടില്‍ നിന്നോട്ടേ?
- എനിക്കുമുണ്ട്. - വേണ്ട, നിനക്കൊരു കുഴപ്പവുമില്ല.
എനിക്കും നിനയുടെ പനി കിട്ടിയിട്ടുണ്ട്.
നമുക്കെങ്ങനാ ഇമ്മാതിരി കുട്ടിപ്പിശാചുക്കള്‍ ഉണ്ടായേ?
എന്ത് കുട്ടിപ്പിശാചുക്കളോ? ഇത് പിടിച്ചോ!
കൊള്ളാല്ലോ! നീ കഴിച്ചു കഴിഞ്ഞോ?
ബാഗെടുത്ത് വാ, ബസിപ്പോ എത്തും.
നിങ്ങള്‍ രണ്ടാളും സ്നേഹിച്ചത് കൊണ്ടല്ലേ ഞങ്ങളുണ്ടായത്.
ഞങ്ങളിപ്പോഴും സ്നേഹിക്കുന്നു, നീന.
സത്യം.
കുട്ടികള്‍ പൊയ്ക്കഴിഞ്ഞാല്‍ വീട് ഒരുപാട് മാറും.
നമുക്ക് സംസാരിക്കാനും പറ്റും.
ഞാനും ഇന്ന് ലീവെടുക്കട്ടെ?
എനിക്കിവിടെ ഇരുന്നാലും എഴുതാം...
നിന്‍റെ കാര്യങ്ങള്‍ നോക്കാം.
നിനക്കിന്ന് അപ്പാര്‍ട്ട്മെന്‍റ് ഒഴിഞ്ഞു കൊടുക്കേണ്ടതല്ലേ?
എനിക്ക് പിന്നെപ്പോയാലും മതി.
ദിവസം തീരാറാകുമ്പോള്‍.
അതിന്‍റെയൊന്നും ആവശ്യമില്ല, മാരിയോ.
പൊയ്ക്കോ.
ഉറപ്പാണോ?
നൂറുശതമാനം.
പോയി നിന്‍റെ സാധനങ്ങളൊക്കെ എടുക്ക്.
മരണഭയം. കാരാഗൃഹവാസം. വേഗത.
ഉയരത്തോടുള്ള ഭയം. എയറോപ്ലെയിന്‍. ദൂരം. ഭ്രാന്ത്.
അംഗഛേദം ചെയ്യപ്പെടല്‍. കപ്പലുകളോടുള്ള ഭയം. കടലിനോടുള്ള ഭയം.
സ്രാവുകളോടുള്ള ഭയം. മുതലകള്‍ പാമ്പുകള്‍. തെരുവ് നായ്ക്കള്‍.
തോക്കുകള്‍. ദന്തഡോക്ടര്‍. ക്ലേശതകള്‍. ദാരിദ്യം.
ഫുട്ബോള്‍ സ്റ്റേഡിയം. പ്രാണികള്‍. ആള്‍ക്കൂട്ടങ്ങള്‍. അക്രമം. എലിവേറ്ററുകള്‍.
രോഗങ്ങള്‍. ഡോക്ടര്‍മാര്‍. ഇടിവെട്ട്. വൈദ്യുതി.
പ്രഷര്‍ കുക്കര്‍. ഗാസ് ടാങ്കുകള്‍. വന്‍നഗരങ്ങള്‍,.
ഒഴിഞ്ഞ തെരുവ്. രക്തം. കാന്‍സര്‍. പോലീസ്.
തേളുകള്‍. വയസ്സാകല്‍.
ഞാനിവിടെ താഴെയുണ്ട്. ഞാൻ മുകളിലേക്ക് വന്നോട്ടെ?
ഷണ്ഡനാക്കപ്പെടുന്ന ഭയം.
സ്നേഹം നഷ്ടമാകുമോ എന്ന ഭയം.
ആള്‍ക്കൂട്ടത്തില്‍ വച്ച് പരിഹസിക്കപ്പെടുമോ എന്ന ഭയം.
ചെയ്യുന്നത് ശരിയായില്ലെങ്കിലോ എന്ന ഭയം.
ചതിക്കപ്പെടുമോ എന്ന ഭയം.
അമിതശ്രദ്ധ പിടിച്ചു പറ്റുന്നതിലുള്ള ഭയം.
ദുര്‍ബലനായി കാണപ്പെടുന്നതിലുള്ള ഭയം.
സത്യം അറിയുന്നതിലുള്ള ഭയം.
സത്യം അറിയാന്‍ കഴിയാത്തതിലുള്ള ഭയം.
നിങ്ങള്‍ക്കീ സ്ത്രീയെ അറിയാമോ?
ഇല്ല.
ഇല്ല. ഇത് കാല്പനികതയാണ്.
ഞാൻ ടീവിയിലാണ് ജോലി ചെയ്യുന്നത്. ഒരെഴുത്തുകാരനാണ്.
അന്ന എന്നത് എന്‍റെ കഥാപാത്രത്തിന്‍റെ പേരാണ്.
പിന്നെ ഈ തിരക്കഥയിൽ...
സ്ത്രീയുടെ സുഹൃത്ത് എല്ലാം കണ്ടു...
എന്നിട്ടും ഇടപെട്ടില്ലേ?
ഇല്ല.
അവനതിന് കഴിഞ്ഞില്ല.
അവന്...
ഭയമുണ്ടായിരുന്നു.
അവളുടെ ജീവനെക്കുറിച്ചോർത്തുള്ള പേടി. അത് വളരെ ശ്രദ്ധിച്ച് കൈകാര്യം ചെയ്യേണ്ട സാഹചര്യമായിരുന്നു.
അവരുടെ കയ്യില്‍ ആയുധമുണ്ടായിരുന്നു.
അവര്‍ ശക്തരായിരുന്നു. വലിയ ശരീരമുള്ള ചെറുപ്പക്കാര്‍.
അവന്‍റെ തന്നെ ജീവനും അപകടത്തിലായിരുന്നു.
അപ്പോള്‍, എനിക്കറിയേണ്ട കാര്യം...
അത്...
എന്തുകൊണ്ട്?
എന്തുകൊണ്ടാണ് ബലാൽസംഗത്തിനിരയായ ഒരു സ്ത്രീ...
അതേക്കുറിച്ച്...
ഒരുവാക്ക് പോലും പറയാത്തത്?
നിങ്ങള്‍ക്ക് സ്ക്രിപ്റ്റിലെഴുതാന്‍ ആവശ്യമുള്ള വിവരങ്ങള്‍ ഇതില്‍നിന്ന് കിട്ടും.
നിങ്ങളുടെ കഥാപാത്രം കുറ്റകൃത്യത്തെക്കുറിച്ച് പോലീസില്‍ റിപ്പോര്‍ട്ട് ചെയ്യണമെന്നാണ് എന്‍റെ അഭിപ്രായം.
ആദ്യ മണിക്കൂറുകള്‍ നിര്‍ണ്ണായകമാണ്.
വിശദമായി പരിശോധിക്കപ്പെടും മുന്‍പ് അവളെയോ,
അവളുടെ സാധനങ്ങളൊ, വൃത്തിയാക്കുകയോ, കഴുകുകയോ ചെയ്യരുത്.
എന്തൊക്കെയാണിത്?
ഇതൊക്കെയെന്താ?
- ഞാൻ ലോക്കുകൾ മാറ്റി. - എന്തിന്?
കഴിഞ്ഞയാഴ്ച ഈ പരിസരത്ത് ഒന്നുരണ്ട് മോഷണമൊക്കെ നടന്നിരുന്നു.
നീ പരിഭ്രമിക്കുമെന്ന് കരുതി പറയാതിരുന്നതാ. കേറിവാ.
- ട്രിനിയോ? - അതേ.
മാരിയോ, മാരിയോ, എഴുന്നേൽക്ക്!
പരിപാടി സംപ്രേഷണം ചെയ്യാനിനി ഒരാഴ്ചയേയുള്ളൂ
എഴുന്നേൽക്ക് അല്ലെങ്കിൽ നമ്മളെ പിരിച്ചു വിടും.
ഞാന്‍ കാര്യമായി പറയുവാ. പാബ്ലോ നമ്മളെ പറഞ്ഞു വിടും.
ഒക്കെ.
നമ്മളെവിടെയാ നിർത്തിയത്?
നമ്മള്‍ അലീസ്യയോടൊപ്പം കിച്ചനില്‍ കുടുങ്ങിക്കിടക്കുവാ.
അവള്‍ നിരാശയായി അവന്‍ വരാനായി കാത്തിരിക്കുന്നു...
സ്ഥിരമായി ഭയം പേറി ജീവിക്കാൻ ഞാൻ പഠിച്ചത് പോലെ,-
- അത് മറച്ചു വെക്കാനും ഞാൻ പഠിച്ചിട്ടുണ്ട്.
ഞാൻ സംസാരിക്കും. സ്‌ക്രിപ്റ്റുകൾ എഴുതും.
എന്‍റെ ബുദ്ധിശക്തിയും ദയയും പ്രദർശിപ്പിക്കും.
മറ്റുള്ളവരുടെ കാപട്യത്തെ പൊളിച്ചടുക്കും.
സ്വന്തം ഭയങ്ങളെ ഒരു തമാശയായി കാണുന്ന ഒരുവന്‍റെ ആത്മാര്‍ഥ സ്ഫുരിക്കുന്ന ഭാവത്തോടെ ഞാന്‍ പുഞ്ചിരിക്കും.
ഒട്ടുമിക്ക ആളുകളുടെയടുത്തും അത് ചെലവാകും, ഞാനുള്‍പ്പെടെ.
ഈ വേഷപ്പകര്‍ച്ചയില്‍ വിദഗ്ധനായെന്ന് ദീര്‍ഘകാലം ഞാന്‍ കരുതി...
അതിന്‍റെ ഒരു ലക്ഷണവും എന്‍റെ മുഖത്ത് അവശേഷിക്കാതിരിക്കുന്ന ഒരു ഘട്ടം വരെ, -
- എന്‍റെ അംഗവിക്ഷേപങ്ങള്‍, എന്‍റെ ശബ്ദം.
ഞാന്‍ ഡയാനയെയും അവളുടെ പ്രസന്നതയേയും കണ്ടുമുട്ടും വരെ.
അവളുടെ കണ്ണുകള്‍ എന്നെ നിരായുധനാക്കി.
എന്‍റെ മുഖംമൂടി അഴിച്ചുവീഴ്ത്തേണ്ടതെങ്ങനെയെന്ന് വേഗത്തില്‍ അവള്‍ പഠിച്ചു, -
- പരിപൂര്‍ണ്ണമായ എന്‍റെ തന്നെ അനുകരണങ്ങളിലെ ഓരോ ചെറിയ കുറവുകളും ശ്രദ്ധിക്കാന്‍.
മോതിരം പാകമാകില്ല, കാരണം...
ജീവിതകാലം മുഴുവനും ഒരേ വിരലില്‍ ഒരു മോതിരവും പാകമാകില്ല.
നിനക്കറിയില്ലേ? കാരണം...വിരലുകള്‍ക്ക് മാറ്റം സംഭവിച്ചു കൊണ്ടിരിക്കും.
ഇവനിതെന്ത് കോപ്പായീ പറയുന്നേ?
ഇനി അവസാനത്തെ വിസ്കിക്ക് വേണ്ടി. നാളത്തെ പാര്‍ട്ടിക്ക് വേണ്ടി എന്‍റെ ശരീരം സൂക്ഷിക്കണം.
- എനിക്ക് വേണ്ടി അതാസ്വദിക്ക്. - എന്ത്? നീ വരില്ലേ?
ഡയാന, ഇവാന്‍ നാളെയിവിടെയുണ്ടായിരിക്കണം.
എല്ലാ നിര്‍മ്മാതാക്കളും വരും.
അവന്‍ മുതിര്‍ന്നയാളല്ലേ, ട്രിനി അവനിഷ്ടമുള്ളത് ചെയ്യട്ടെ.
മുതിർന്ന ആളോ?!
നിങ്ങള്‍ നിങ്ങളുടെ സ്നേഹക്കൂട് പുനരുജ്ജീവിപ്പിച്ചപ്പോള്‍ ആരും വീടു വിട്ട് പുറത്തിറങ്ങുന്നില്ലല്ലോ.
നീ സ്പെയിനിലേക്ക് പോയ്ക്കഴിയുമ്പോൾ എന്ത് ചെയ്യും?
സ്പെയിനിലേക്കോ?
- കോപ്പ്. ഞാന്‍ നശിപ്പിച്ചു. - ഏയ്, അതൊന്നുമില്ല.
എന്താ കാര്യം, മാരിയോ?
ഞാനിന്നലെ നിന്നോട് പറയണമെന്ന് കരുതിയതാണ്...
എനിക്ക് സ്‌പെയിനിൽ ഒരു ഓഫർ വന്നിട്ടുണ്ട്. ഒരു സിനിമക്കുള്ള സ്‌ക്രിപ്റ്റ്.
- അത് സൂപ്പർ ആണല്ലോ. - അതേ, സൂപ്പറൊക്കെ തന്നെ.
പക്ഷേ ഞാന്‍ പോകുന്നില്ല. ഞാനത് തീരുമാനിച്ചു.
ഞാനിപ്പോ വീട്ടിലേക്ക് വന്നതല്ലേയുള്ളൂ?
നിന്നേം മക്കളെയും തനിച്ചാക്കി പോകാന്‍ വയ്യ.
എയ്റോപ്ലെയിൻ ആണോ പ്രശ്നം?
നിനക്കിപ്പോഴും പേടിയാണോ?
അതേ.
അതിപ്പോ വഷളായി.
ഇത് വലിയ കഷ്ടം തന്നെ.
എയറോപ്ലെയിനില്‍ കയറേണ്ടി വരുമെന്ന് ഓര്‍ക്കുമ്പോള്‍ തന്നെ...
നിനക്കറിയോ?
ഞാന്‍ തളര്‍ന്ന് പോകും.
തന്നെയുമല്ല, എനിക്ക് പോകുക മാത്രമല്ല,
തിരിച്ചു വരികയും വേണമല്ലോ.
മാരിയോ, യാത്ര ചെയ്യാനുള്ള ഏറ്റവും സുരക്ഷിതമായ മാര്‍ഗ്ഗമാണ് എയറോപ്ലെയിനുകള്‍.
നീയെന്താ പറഞ്ഞു വരുന്നത്?
അത് സുരക്ഷിതമാണെന്നൊക്കെ എനിക്കറിയാം.
ഇത് സ്ഥിതിവിവര കണക്കുകളുടെ കാര്യമല്ല.
ഇതെന്‍റെ നിയന്ത്രണത്തിലുള്ള കാര്യമല്ല...
ഞാനൊരു മോശം സ്വപ്നം കണ്ടു.
എന്ത് സ്വപ്നം?
ഡയാന?
ഞാൻ നേരത്തെ ഉണർന്നു.
എനിക്കുറക്കം വന്നില്ല.
ഞാന്‍ ആഗ്രഹിച്ച ഇടം ഇതാണ്.
ഇവിടെ. നീയെന്‍റെ അരികിലുള്ളപ്പോള്‍
ജീവിതത്തിന്‍റെ അവസാന എരിഞ്ഞുതീരല്‍ വരെ.
മോണ്ടെവീഡിയോയില്‍ മഴക്കാലം അവസാനിക്കാറായി. താപനില താഴുന്നുണ്ട്...
- മാരിയോ, എന്തൊക്കെയുണ്ട്?! - എന്തൊക്കെയുണ്ട്?
എത്ര നാളായി കണ്ടിട്ട്.
നിങ്ങളുടെ ജീവിതത്തില്‍ വന്ന മാറ്റങ്ങളില്‍ എനിക്കൊരുപാട് സന്തോഷമുണ്ട്.
എനിക്കും.
നല്ലത്.
ഞാൻ കുറച്ച് ചായയുണ്ടാക്കട്ടെ?
വേണ്ട, എനിക്കുടനെ പോകണം.
പക്ഷേ ആദ്യം ഇത് പറ: പുതിയ കളക്ഷനുള്ള ഞങ്ങളുടെ ഐഡിയ നിനക്കിഷ്ടപ്പെട്ടോ?
- ആരെങ്കിലും എനിക്കത് കാണിച്ചു തരണ്ടേ. - ഓഹ്, പ്ലീസ്.
വാ, നോക്ക്. ഇതിന്‍റെ കാര്യം തന്നെയെടുക്കാം.
നിനക്കിത് ഇഷ്ടപ്പെടുമോയെന്ന് നോക്കാം. എനിക്കിത് വളരെ ഇഷ്ടമായി.
- നിനക്കിഷ്ടമായോ? - ഉവ്വ്.
നിന്‍റെ ഭാര്യയുടെ ഐഡിയയാണ്.
കള്ളിച്ചെടിയുടെ കാര്യം ഉറപ്പിച്ചിട്ടില്ല.
മിക്കവർക്കും കള്ളിച്ചെടി ഇഷ്ടമല്ല, കാരണം അവയെല്ലാം തന്നെ ദോഷകരമാണെന്ന് അവര്‍ കരുതുന്നു.
പക്ഷേ ഞങ്ങളെ സംബന്ധിച്ച്, അവ അത്യുത്തമമാണ്.
അവയുടെ ഗുണം, അളവ്. ഫാഷന്‍റെ കാര്യത്തില്‍...
- അവക്കൊരു വശീകരണ ശക്തിയുണ്ട്. - ശരിയാ...
വശീകരണശക്തിയുടെ കാര്യം പറഞ്ഞപ്പോഴാ, ഡയാന നിന്‍റെ സ്പെയിന്‍ യാത്രയുടെ കാര്യം പറഞ്ഞിരുന്നു.
എപ്പോഴാ നീയവളോടത് പറഞ്ഞത്?
ഇന്നലെ. അവളുടെ സഹോദരനും എയറോപ്ലെയിന്‍ പേടിയാണെന്ന് പറഞ്ഞപ്പോ പറഞ്ഞതാ.
അതേ, അത് ഭയങ്കരമായിരുന്നു.
അവനാകെ സ്തംഭിച്ചു പോയി.
അതേ, പക്ഷേ എന്തായാലും...
ഞാന്‍ പോകുന്ന കാര്യത്തില്‍ ഉറപ്പില്ല.
അതുകൊണ്ടാ ഞാന്‍ പറഞ്ഞത്, കാരണം അവന്‍റെ പേടി മാറി!
പ്രത്യേകപരിശീലനം നേടിയ മനശാസ്ത്രഞ്ജനോടൊപ്പം കുറച്ച് സെഷനുകള്‍ ചെലവഴിച്ചു.
ചികില്‍സ കൂടാതെ അവിടെ ഒരടിപൊളി ഫ്ലൈറ്റ് സിമുലേറ്ററുമുണ്ടായിരുന്നു.
അതെന്‍റെ സഹോദരന്‍ എനിക്കയച്ചു തന്നിട്ടുണ്ട്...
അതുകൊണ്ട്, നിനക്ക് ബുദ്ധിമുട്ടില്ലെങ്കില്‍ ഞാനതൊന്ന് കാണിക്കാം...രണ്ടു മിനിറ്റ് കാര്യമേയുള്ളൂ.
ശരിക്കും അടിപൊളിയാണ്.
ദാ നോക്കിക്കൊ.
ഇത് നന്നായി ചെയ്തിട്ടുണ്ട്.
ഒറിജിനല്‍ പോലെ.
എന്നെ സംബന്ധിച്ച് അല്പം കടുപ്പമാണ്, എനിക്കിത് കാണാന്‍ പറ്റില്ല.
ഞാന്‍ നിനക്കയാളുടെ നമ്പര്‍ തരാം.
അയാളുടെ പേര് ഡോ. കൊമാസ്.
ഞാനിപ്പോ എടുത്ത് തരാം.
- ശരിക്കും ഡോ. കൊമാസ് എന്ന് തന്നെയാണോ പേര്? - അതേ. പക്ഷേ നീയിത്...
കാര്യമായിട്ടൊന്ന് ശ്രമിക്കണം.
- ശരി. - ഇതാ.
നന്ദി എലിസ്സ. വളരെ നന്ദി.
വെല്‍ക്കം!
ഞാന്‍ മറച്ചു വെക്കുന്ന എന്‍റെ പരിഭ്രാന്തി കണ്ടുപിടിക്കാനുള്ള ഡയാനയുടെ പാടവം...
ആദ്യമൊക്കെ എന്നെ സന്തോഷിപ്പിച്ചിരുന്നു.
ഒടുക്കം ആരോ എന്‍റെയുള്ളിലൂടെ കാണുന്നത് പോലെയായിരുന്നു അത്.
പക്ഷേ താമസിയാതെ അവളുമായി താരതമ്യം ചെയ്യുമ്പോള്‍ ഞാനേറെ ദുര്‍ബലനാണെന്ന് തോന്നിത്തുടങ്ങി.
ആ എല്ലാം മനസ്സിലായെന്ന് തോന്നും വിധത്തിലുള്ള നോട്ടം...
എല്ലായ്പ്പോഴും എന്നെ എതിരേറ്റു.
അതെന്‍റെ ശക്തി മുഴുവന്‍ ചോര്‍ത്തിക്കളഞ്ഞു.
എനിക്ക്, ഞങ്ങളുടെ ശക്തികള്‍ തുല്യമാക്കേണ്ടതുണ്ടായിരുന്നു.
അവളെ ദുര്‍ബലപ്പെടുത്താനായി, അവളില്‍ നിന്ന് മോഷ്ടിച്ച നിഷ്കളങ്കമായ വാക്സാമര്‍ഥ്യം ഞാന്‍ ഉപയോഗിക്കാന്‍ തുടങ്ങി.
ഞങ്ങളുടെ വിവാഹശേഷം അവള്‍ അവളുടെ മനോവികാരങ്ങളെല്ലാം, -
- എന്നോട് പറയുവാന്‍ കുറച്ച് സമയം എനിക്കാവശ്യമായിരുന്നു.
എന്‍റെ ആത്മവിശ്വാസത്തിന് കരുത്ത് പകരാന്‍ ഞാന്‍ ഡയാനയില്‍ നിന്ന് അവളുടെ എല്ലാ കുറവുകളും ആവശ്യപ്പെട്ടു.
ഹേയ് ട്രിനി.
ഞാന്‍ വീട്ടിലാണ്. ഞാന്‍ പറയുന്നത് ശ്രദ്ധിച്ച് കേള്‍ക്ക്
എനിക്കിവിടെ കുറച്ച് നേരം തങ്ങേണ്ടി വരും, ഓക്കെ?
എന്താ നീയീ പറയുന്നത്?! നമുക്കൊരുപാട് ജോലികളുണ്ട്.
നീയെന്നെ കാത്തിരിക്കുകയാണെന്ന് എനിക്കറിയാം, പക്ഷേ ഡയാന എന്നോട്...
മാരിയോ, നമുക്കിത് തീര്‍ക്കാനുണ്ട്. അവരെന്നെ സമ്മര്‍ദ്ദം ചെലുത്തിക്കൊണ്ടിരിക്കുകയാണ്.
എനിക്കൊരു...
- എനിക്ക് കുറച്ച്... - നീയിപ്പോ വന്നേ തീരൂ.
ഓക്കെ,ഓക്കെ,ഓക്കെ. എനിക്കൊരു 2 മണിക്കൂര്‍ തരണം.
ഞാന്‍ ഒരു മിനിറ്റിനുള്ളില്‍ നിന്നെ വിളിക്കാം, ഓക്കെ? ബൈ.
സംസാരിക്കാന്‍ ഞാനവളെ ഒത്തിരി നിര്‍ബന്ധിച്ചു.
ഞാനല്ലാതെ മറ്റൊരാളോട് അപ്രതീക്ഷിതമായ ഒരഭിനിവേശം തോന്നിയോ എന്ന്
വിസ്തരിച്ചു പറയാനായി ഞാനവളോട് ശാഠ്യം പിടിച്ചു, ആജ്ഞാപിച്ചു കല്‍പ്പിച്ചു.
കുളിമുറിയില്‍ ആരും കാണാതെ ഒരു കരച്ചില്‍.
ഒരു നിമിഷത്തിന് വേണ്ടി എല്ലാം ത്യജിക്കാന്‍ ആഗ്രഹിക്കുന്ന തീവ്രമായ മനോവേദന.
ഞങ്ങളുടെ കുട്ടികളോട് ഒരു നിമിഷം തോന്നിയ അടക്കാനാവാത്ത രോഷം.
ഞാനുമായുള്ള ഒരു വഴക്കിനിടയില്‍ അക്രമാസക്തമായി അലറിവിളിക്കാനുള്ള വ്യഗ്രത.
എന്നെ കൊല്ലാന്‍. ഉറങ്ങിക്കിടക്കെ എന്നെ ശ്വാസം മുട്ടിച്ച് കൊല്ലാന്‍.
എന്നെ മുറിവേല്‍പ്പിക്കാന്‍. എന്നെ ക്ലേശിപ്പിക്കാന്‍.
മുറിയുടെ ജനല്‍ച്ചില്ലുകള്‍ തകര്‍ക്കാന്‍, അല്ലെങ്കില്‍ ഭിത്തിയില്‍ കൈ ചുരുട്ടിയിടിക്കാനുള്ള ആവേശം.
അല്ലെങ്കില്‍ ഒരു വിളക്കുകാലിലേക്ക് മുഴുവന്‍ വേഗത്തില്‍ കാറോടിച്ചു കയറ്റാന്‍.
അല്ലെങ്കില്‍ അവളുടെ കൈപിടിച്ച് തിളച്ച വെള്ളത്തില്‍ മുക്കാന്‍.
അവള്‍ പറഞ്ഞതെല്ലാം എനിക്ക് നേരെയുള്ള ഒരാക്രമണം പോലെ തോന്നി.
എന്‍റെ ദൌര്‍ബല്യങ്ങള്‍ വെളിവാക്കാന്‍.
എന്‍റെ പൈശാചികത. എന്‍റെ അരക്ഷിതാവസ്ഥ. എന്‍റെ സ്നേഹമില്ലായ്മ.
എന്‍റെ മരവിപ്പ്. എന്‍റെ സ്വാര്‍ഥത. എന്‍റെ അക്രമം.
പിന്നെ ചിലത് അവസാനിച്ചു.
എന്നിലുള്ള അവളുടെ കൌതുകം ഇല്ലാതായി.
ഞങ്ങള്‍ പിരിയാന്‍ അവള്‍ ആഗ്രഹിച്ചു. ആശ്വാസം നടിച്ച്, ഞാനതിന് സമ്മതിച്ചു.
പക്ഷേ ഞങ്ങള്‍ ഒരുമിച്ച് കെട്ടിപ്പടുത്ത ജീവിതം മറന്നുള്ള ഒരു ദിവസം പോലും ഞങ്ങള്‍...
വേറിട്ട് താമസിച്ചപ്പോള്‍ എനിക്ക് ജീവിക്കാനായില്ല.
കുറെനാളുകള്‍ക്ക് ശേഷം ഞാനവളോട് ചോദിച്ചു, നമുക്കൊന്നുകൂടി ശ്രമിച്ചാലോ.
അവള്‍ക്കൊട്ടും മനസ്സില്ലായിരുന്നു.
പക്ഷേ, കഴിഞ്ഞു പോയ വര്‍ഷങ്ങളിലെ തീവ്രതയില്ലാതെ ഞങ്ങളുടെ കര്‍ത്തവ്യങ്ങള്‍, -
- ഞങ്ങള്‍ക്കേറെ സുഖകരമായി അനുഭവപ്പെട്ടെന്ന്, സാവധാനം ഞാന്‍ തിരിച്ചറിഞ്ഞു,
അതുകൊണ്ടാണ് വീണ്ടും ഒരുമിക്കാന്‍ ഞങ്ങള്‍ക്ക് സാധിച്ചതെന്ന് ഞാന്‍ കരുതുന്നു.
ഞങ്ങള്‍ സൃഷ്ടിച്ച കഥാപാത്രങ്ങളെപ്പോലെ പെരുമാറിയാല്‍-
- എല്ലാം ശരിയായ വണ്ണം നടക്കുമെന്ന് വീണ്ടും ഉറപ്പിച്ചു.
അത് നിങ്ങള്‍ക്കിഷ്ടമായോ?
ഉവ്വ്.
അതൊരു പ്രത്യേകയിനം കള്ളിച്ചെടിയാണ്.
ഇഴയുന്ന പിശാച്.
ഓഹ്, നിങ്ങള്‍ക്കവയെക്കുറിച്ച് അറിയാമല്ലേ.
ഇവ ലോകത്തിലെ ഏറ്റവും വിചിത്രമായ ഇനമാണ്.
അവ ഇവിടെയുണ്ടാകുന്നതല്ല.
ബാജ കാലിഫോര്‍ണിയ കടല്‍ത്തീരത്ത് നിന്നും എന്‍റെ മകന്‍ കൊണ്ടുവന്നതാണ്.
മെക്സിക്കോയിലെ ഊഷരഭൂമിയില്‍ വളയാതെ വളരുന്ന ഒരേയൊരു കള്ളിച്ചെടിയാണിത്.
ഇവക്ക് ചലിക്കാന്‍ കഴിയുമെന്ന് പറയുന്നത് നേരാണോ?
അതേ, വര്‍ഷത്തില്‍ അഞ്ചു സെന്‍റിമീറ്റര്‍.
പ്രത്യേകിച്ചെന്തെങ്കിലും നോക്കി വന്നതാണോ?
അല്ല, ഞാൻ...
ഇത് ഞാനെടുത്തോളാം.
- ചെറുത്. - നല്ല സെലക്ഷൻ.
സമ്മാനമായി കൊടുക്കാനാണോ?
അതേ.
നിങ്ങളുടെ മകന്‍ ഹോം ഡെലിവറി ചെയ്യാറുണ്ടോ?
എന്ത്?
നിങ്ങള്‍ ഹോം ഡെലിവറി ചെയ്യുമോ?
ഓഹ് ഉണ്ട്, ആവശ്യം വന്നാല്‍.
- ഇതിനെത്ര തരണം? - 250 പെസോ.
പിന്നെ ബെല്‍വെഡര്‍ ഗാര്‍ഡന്‍ തെരഞ്ഞെടുത്തത്തിന് നന്ദി.
മാരിയോ?
പ്രശ്നമെന്തെന്നാല്‍, ഞങ്ങള്‍ രൂപം നല്കിയ കഥാപാത്രങ്ങള്‍ എല്ലാ സന്ദര്‍ഭങ്ങള്‍ക്കും യോജിക്കില്ലെന്ന്-
- കണ്ടെത്താന്‍ ഞാന്‍ വൈകിപ്പോയി.
പതിവ് രീതികള്‍ വിട്ടൊന്നും കൈകാര്യം ചെയ്യാന്‍ അവയ്ക്ക് കഴിയില്ല.
പിന്നെ ഞാന്‍, -
- എന്ത് വില കൊടുത്തും അവളെന്നെ തൊട്ടടുത്ത് കാണുന്നത് ഒഴിവാക്കാനുള്ള -
- എന്‍റെ എല്ലാ പരിശ്രമങ്ങള്‍ക്കുമൊടുവില്‍, ഈ അവസാനദിവസങ്ങളില്‍, അവള്‍ പിന്തിരിയാന്‍...
ഞാന്‍ അവളെ ഉണ്ടാക്കാന്‍ സഹായിച്ച അവ്യക്തമായ-
- കഥാപാത്രത്തെ ഒരു നിമിഷത്തേക്ക് മറക്കാന്‍.
ഹായ്.
മാരിയോ, നീയെന്നെ പേടിപ്പിച്ച് കളഞ്ഞു.
സോറി.
അത് സാരമില്ല. കുട്ടികളെവിടെ?
എന്‍റെ അച്ഛന്‍റെയും അമ്മയുടെയും അടുത്ത്.
ഇന്ന് രാത്രി അവരെ അവിടെ നിര്‍ത്താമോ എന്ന് ഞാന്‍ ചോദിച്ചു...
നമുക്ക് കുറച്ച് സമാധാനം കിട്ടുമല്ലോ.
നമ്മള്‍ മാത്രമായി ഒരുമിച്ചത്താഴം കഴിച്ചിട്ട് എത്ര കാലമായി.
നീ തിരിച്ചു വന്നിട്ട് ഒരാഴ്ചയല്ലേ ആയുള്ളൂ.
ശരിയാണ്.
ശരിയാണ്....
വാരാന്ത്യം ആഘോഷിക്കാന്‍ അവര്‍ പുണ്ട ഡെല്‍ എസ്തേയില്‍ പോകുന്നുണ്ട്.
കുട്ടികളെയും കൊണ്ടു പോകാമെന്ന് അവര്‍ പറഞ്ഞു.
നന്നായി.
- നീ വല്ലതും ഉണ്ടാക്കിയോ? - ഉവ്വ്, ചിക്കനും പൊട്ടറ്റോയും.
എനിക്കൊന്ന് കുളിക്കാന്‍ സമയമുണ്ടോ?
നിനക്കൊരു 15 - 20 മിനിറ്റ് സമയമുണ്ട്.
ഇതെന്താ?
നിനക്കൊരു സമ്മാനം.
കണ്ടപ്പോ നന്നായി തോന്നി...
നീ ഇപ്പോൾ ചെയ്തു കൊണ്ടിരിക്കുന്ന ജോലിക്ക്, വേണ്ടേ?
ഞാന്‍ ഉള്ളതെല്ലാം ആര്‍ക്കെങ്കിലും എടുത്ത് കൊടുത്താലോ എന്നാലോചിക്കുവാരുന്നു.
ആണോ?
ഉം.
നിനക്ക് സംഭവിച്ചത് പോലെ കുട്ടികള്‍ക്കും സംഭവിച്ചേക്കാം.
മലയാളം പരിഭാഷകൾക്ക് സന്ദ൪ശിക്കുക www.malayalamsubtitles.org www.facebook.com/groups/MSONEsubs
ചിയേര്‍സ്.
കുളിച്ചപ്പോ ഫ്രഷ് ആയോ?
ഉം.
ഞാനിന്ന് എവിടെയായിരുന്നെന്നറിയാമോ?
ഇല്ല.
അറിയില്ല?
ഊഹിച്ചു നോക്ക്.
ഡോ. കൊമാസുമായുള്ള എന്‍റെ ആദ്യത്തെ കൂടിക്കാഴ്ച.
ശരിക്കും?!
എന്നിട്ടിഷ്ടപ്പെട്ടോ?
ഉം. ഒരുപാട്.
ഫ്ലൈറ്റ് സിമുലേറ്ററില്‍ കയറിയോ?
ഉം.
ഈ ശേഖരം പൂര്‍ത്തിയാക്കാന്‍ എനിക്ക് കഴിയില്ല.
ചിലപ്പോ ഞാന്‍ കാരണമായിരിക്കും.
അല്ല, മാരിയോ.
ഞാന്‍ തിരിച്ചു വന്നത് മുതല്‍ നിനക്ക് ശ്രദ്ധ കേന്ദ്രീകരിക്കാന്‍ പറ്റുന്നില്ല.
ഏയ്. അതുമായി ഇതിന് ബന്ധമൊന്നുമില്ല.
ഞാന്‍ തന്നെയാണ് കാരണം.
അല്ല.
നീയൊന്നുമല്ല.
പിന്നെന്താ പ്രശ്നം?
എനിക്കറിയില്ല.
എന്നോട് പറയ്.
അതൊന്നുമില്ല, മാരിയോ. നീ വിഷമിക്കണ്ട.
എന്‍റെ പരിശ്രമങ്ങൾ ഫലം കാണുന്നില്ലെങ്കിൽ, -
- എന്നെ വിശ്വസിച്ച് എല്ലാം തുറന്ന് സംസാരിക്കാൻ ഡയാനയെ ബോധ്യപ്പെടുത്താൻ എനിക്കിനിയും സാധിക്കുന്നില്ലെങ്കിൽ, -
- അപ്പോൾ ഞാനും ഞാൻ സൃഷ്ടിച്ച ആത്മവിശ്വാസമുള്ള കഥാപാത്രമാകേണ്ടിയിരിക്കുന്നു.
ഈ ആത്മവിശ്വാസം കാത്തു സൂക്ഷിക്കാൻ എനിക്ക് സഹായം വേണമായിരുന്നു.
അതുകൊണ്ട് അന്ന് രാത്രി ഞാൻ ട്രിനിയുടെ അടുത്ത് പോയി അവന്‍റെ തോക്ക് കടം ചോദിച്ചു.
ലോഡ് ചെയ്യാത്ത തോക്ക് ഡോ. കൊമാസിന് എന്‍റെ ഭയം മറികടക്കാൻ സഹായിക്കാൻ, ഒരു പരിശീലനത്തിന് -
-ഉപയോഗിക്കാനാണെന്നാണ് ഞാനവനോട് പറഞ്ഞത് .
ട്രിനി ചിരിച്ചുകൊണ്ട് അവന്‍റെ അച്ഛന്‍റെ തോക്കെനിക്ക് തന്നിട്ട് പറഞ്ഞു:
"ഇതിപ്പോഴും നന്നായി പ്രവർത്തിക്കും .
സൂക്ഷിക്കണം."
ഗുഡ് മോർണിംഗ്.
വീണ്ടും വന്നോ?
ഉം.
കള്ളിച്ചെടിക്കെന്തെങ്കിലും പ്രശ്നം?
ഇല്ല. എന്‍റെ ഗേൾ ഫ്രണ്ട്, ഇന്നലെ രാത്രി...
അത് കണ്ടിട്ട് പറഞ്ഞു...
അതീ വീട്ടില്‍ വേണ്ട, അത് ദൌര്‍ഭാഗ്യം കൊണ്ടുവരുമെന്ന്.
- ശുദ്ധ അസംബന്ധം. - അതേ.
അവ ഭാഗ്യമാണ് കൊണ്ടുവരുന്നത്.
അതേ.
അതുകൊണ്ട് എനിക്ക് മറ്റൊരു ചെടി മതി.
കൂടുതലൊന്നും ആവശ്യപ്പെടുന്നില്ല, ന്യായമായത് മതി. കള്ളിച്ചെടി വേണ്ട.
ഞങ്ങളുടെ അടുക്കല്‍ പ്ലാസ്റ്റിക് ചെടികളൊന്നുമില്ല.
ഞാനിതെങ്ങാനും എന്‍റെ മകനോട് പറയണം...
അവന് ചെടികളെന്ന് വച്ചാൽ ഭ്രാന്താണ്.
വേറൊന്നിലും അവനൊരു താൽപ്പര്യവുമില്ല.
എന്നെക്കാൾ, അവന് നിങ്ങളെ സഹായിക്കാൻ കഴിയും.
നെസ്റ്റര്‍, മോനേ. ഒന്നിങ്ങുവാ.
ഇയാള്‍ക്ക് സമ്മാനമായി കൊടുക്കാന്‍ ഒരു ചെടി തെരഞ്ഞെടുക്കാന്‍ സഹായിക്ക്.
പക്ഷേ നിനക്കൊരു ഡെലിവെറി ചെയ്യാനുള്ള കാര്യം മറക്കണ്ട.
ഇതാണ് പോയിൻസെറ്റിയ.
വളരെ മനോഹരം. ഇത് ചുവപ്പാണ്.
ഇതൊരു മനോഹരമായ സമ്മാനമായിരിക്കും
ആവശ്യത്തിന് വെളിച്ചം കിട്ടിയില്ലെങ്കിൽ ഇത് പച്ച നിറമാകും.
ഇത് പോലെ.
നിങ്ങളാണെങ്കില്‍ ഗേൾ ഫ്രണ്ടിന് എന്തായിരിക്കും നൽകുക?
എനിക്ക് ഗേൾഫ്രണ്ടില്ല.
ഓർക്കിഡ് എപ്പോഴും നല്ലൊരു സമ്മാനമാണ്. പക്ഷേ അതത്ര എളുപ്പമല്ല.
ഈ പൂവ് നോക്കൂ. എന്ത് ഭംഗിയാണ്.
നിങ്ങള്‍ ഡെലിവെറിക്ക് തനിച്ചാണോ പോകാറ്?
ആന്തൂറിയം! ഇത്.
എന്‍റെ കയ്യില്‍ ഇതുപോലത്തെ ഒരുപാടുണ്ട്.
നിങ്ങള്‍ വീട്ടിലാണോ അപ്പാര്‍ട്ട്മെന്‍റിലാണോ താമസം?
അപ്പാര്‍ട്ട്മെന്‍റ്.
അവിടെ എന്തൊക്കെ ചെടികളാ ഉള്ളത്?
ഒന്നുമില്ല.
പക്ഷേ നിങ്ങളിപ്പോ പറഞ്ഞല്ലോ...
വീട്ടില്‍ ചെടികള്‍ വളര്‍ത്തുന്നത് അമ്മക്കിഷ്ടമല്ല.
എന്‍റെ ചെടികളൊക്കെ സഹോദരന്‍റെ വീട്ടിലാണ്.
പിന്നെ ഏജന്‍സിയിലും.
നിങ്ങളുടെ സഹോദരനും ഇവിടെയാണോ ജോലി ചെയ്യുന്നത്?
ഏജന്‍സിയില്‍, ഞാന്‍ പറഞ്ഞല്ലോ.
പരസ്യഏജന്‍സി.
അവന്‍ പരസ്യ ബിസിനസിലാണ്.
എന്നിട്ട്? നിങ്ങള്‍ തീരുമാനിച്ചോ?
ഉവ്വ്.
ഒരു ആരേക.
വലിയ ഒരെണ്ണം.
പക്ഷേ ഞാനത് പിന്നീട് വന്ന് കൊണ്ടുപൊയ്ക്കൊള്ളാം. ഇപ്പോ സ്റ്റോക്കില്ല.
7.30 ക്ക് മുന്‍പ് ഞാന്‍ വരാം.
നിങ്ങളുടെ മകനെന്നെ തീരുമാനമെടുക്കാന്‍ സഹായിച്ചു.
നിങ്ങളുടെ മറ്റേ മകന് ഏജന്‍സിയില്‍ ഇതു പോലുള്ള ഒരുപാടെണ്ണം ഉണ്ടെന്ന് പറഞ്ഞു.
അതേ. നെസ്റ്റര്‍ അവന്‍റെ സഹോദരന് ഒരുപാട് ചെടികള്‍ നല്‍കാറുണ്ട്.
എന്താ പേര്?
എന്താ ഏജന്‍സിയുടെ പേര്? ഞാന്‍ അറിയുമായിരിക്കും.
ഞാനും പരസ്യ ഫീല്‍ഡിലാണ്.
നൊട്ടോറിയോ.
അത് പ്രസിദ്ധമാണല്ലോ.
ഒത്തിരി അറിയപ്പെടുന്നതാ.
ശരി.
പിന്നെ കാണാം?
എക്സ്ക്യൂസ് മീ.
നിങ്ങളുടെ പേരെന്താ?
ഞാന്‍ നിങ്ങളുടെ ഓര്‍ഡര്‍ എഴുതി വച്ചേക്കാം.
കൊമാസ്.
ഡാനിയല്‍ കൊമാസ്.
ഞാന്‍ മലേന. എന്തെങ്കിലും ആവശ്യം വന്നാലോ.
പിന്നെ കാണാം.
ഹേയ് പെണ്ണേ.
വോവ്.
നീ നേരത്തെയാണല്ലോ.
ഞങ്ങള്‍ നേരത്തെ ഇറങ്ങി.
മാരിയോക്ക് ഡോ. കൊമാസിന്‍റെ അടുത്ത് അപ്പോയിന്‍റ്മെന്‍റ് ഉണ്ടായിരുന്നു. രണ്ടാമത്തേത്.
- നീ ചുമ്മാ തമാശ പറയുവല്ലേ. - അല്ലന്നേ.
നിനക്കിപ്പോള്‍ എങ്ങനെയുണ്ട്?
ഇന്നലത്തെ രാത്രി വളരെ പ്രയാസമായിരുന്നു.
ഒരുപാട് പേടിസ്വപ്നങ്ങള്‍ കണ്ടു. ശരിക്കും ഉറങ്ങാന്‍ പറ്റിയില്ല.
പാവം പെണ്ണ്. ഞാന്‍ കോഫി കൊണ്ടുവരാം.
എനിക്ക് കോഫി വേണ്ട, എലിസ്സ. നന്ദി.
എന്താ പ്രശ്നമെന്ന് നീയെന്നോട് പറയുന്നേയില്ലല്ലോ.
നീയെന്താ ഉദ്ദേശിക്കുന്നത്?
നീയുടന്‍ തന്നെ എന്തെങ്കിലും പറഞ്ഞില്ലെങ്കില്‍ മോശപ്പെട്ട എന്തോ ഉണ്ടെന്ന് ഞാന്‍ കരുതാന്‍ തുടങ്ങും.
"എന്തെങ്കിലും."
അവന്‍ വീണ്ടും നിന്‍റെ പിന്നാലേ കൂടിയോ?
ഇല്ലില്ല. നമുക്കീ സംസാരം നിര്‍ത്താം.
ഇത് കഴിഞ്ഞു.
ഞാന്‍ പറഞ്ഞ ബുക്കിന്‍റെ കാര്യം ഓര്‍ക്കുന്നോ?
ഞാനത് കണ്ടെത്തി.
റണ്‍വേ ഷോ തുടങ്ങാന്‍ ഇതടിപൊളിയാണ്.
എവിടെ ആ ഭാഗം...
ഇതാ, നോക്കൂ.
ഇതൊരു കൊക്കും മുള്ളന്‍പന്നിയും തമ്മിലുള്ള സംസാരമാണ്.
ജൂലിയനും നീനക്കും പോലും ഇത് വായിക്കാന്‍ പറ്റുമെന്നെനിക്ക് തോന്നി.
വിഷയവുമായി ഇത് ആഴത്തില്‍ ബന്ധപ്പെട്ടിരിക്കുന്നെന്ന് നിനക്കു കാണാം.
- എനിക്ക് വായിക്കണ്ട. - പ്ലീസ്!
നിനക്കിഷ്ടമില്ലെങ്കില്‍, നമുക്കിത് ഉപയോഗിക്കണ്ട. ഒന്ന് കേട്ടുനോക്ക്.
കൊക്കിന്‍റെ വരികള്‍ ഞാന്‍ വായിക്കാം.
"ദീര്‍ഘകാലം ഞാന്‍ നിന്നെ സ്നേഹിച്ചു.
അതേക്കുറിച്ച് ഞാനൊന്നും തന്നെ പറയില്ല.
എന്നെ സ്നേഹിക്കുന്ന ജീവികളോട് ഞാന്‍ സംസാരിക്കില്ല.
സ്നേഹം ചിലപ്പോഴൊക്കെ വീണ്ടുവിചാരമില്ലാത്തതാണ്, ലജ്ജയില്ലാത്തത്!
ധൂര്‍ത്തന്‍മാരുമായി എനിക്കൊരു ഇടപാടുമില്ല. ഓര്‍ത്ത് വച്ചോ.
നീ സ്നേഹിക്കുന്നത് എന്‍റെ മുള്ളുകളെയാണ്,ശരിയല്ലേ?
മുള്ളുകള്‍ കൊണ്ടുള്ള ആവരണം മനംകവരും വിധം നിനക്ക് ചേരുന്നുണ്ട്.
നീയതില്‍ അതിമനോഹരിയാണ്.
നിന്‍റെ അതിവിനയം കണ്ടിട്ട് സഹതാപം തോന്നുന്നു.
നിന്‍റെ സ്നേഹബന്ധം കൊണ്ടെനിക്കെന്താണ് ഉപയോഗം?
എന്‍റെ ഭയത്തെയാണോ നീ പ്രണയിക്കുന്നത്?
അതേ.
അതേ, എനിക്കങ്ങനെ തോന്നുന്നു...
എനിക്കത് നന്നായി ചേരുന്നുണ്ടെന്ന് നിനക്ക് തോന്നുന്നില്ലേ?
പേടിക്കുമ്പോള്‍ ഞാന്‍ വട്ടത്തില്‍ ചുരുണ്ടുകൂടും.
ഭയമുള്ളത് കൊണ്ടാണ് എനിക്ക് മുള്ളുകളുള്ളത്.
പേടിയും പേടിച്ചോട്ടവും ആണ് സ്ഥിരം."
ഇതെന്തിന് വേണ്ടിയാണ്?
എന്തിന് വേണ്ടിയാണെന്നോ? ഇത്...
നമ്മുടെ പ്രവര്‍ത്തികളെക്കുറിച്ച് നമുക്കാലോചിക്കാന്‍ കഴിയും.
ഇത് അസഹയനീയം തന്നെ.
ദൈവമേ, നീ ശാന്തയാക്!
കരയല്ലേ.
ഹലോ.
മാരിയോ. നിനക്കിവിടെ വന്നെന്നെ പിക്ക് ചെയ്യാമോ?
എന്തെങ്കിലും കുഴപ്പമുണ്ടോ?
എനിക്ക് നല്ല സുഖമില്ല.
ഞാന്‍ അടുത്ത് തന്നെയുണ്ട്. നിന്നെയൊരു ഡോക്ടറുടെ അടുത്ത് കൊണ്ടുപോകാം.
...ഡോ. റിസ്സോയുടെ അടുത്ത്. നീ എത്ര സമയമെടുക്കും?
10 മിനിറ്റ് മതി.
അപ്പോ, നിനക്ക് വരാന്‍ പറ്റുമോ?
നിന്നെ എടുത്ത ശേഷം പിള്ളേരെ വിളിക്കാന്‍ പോകാം.
ഡാഡി.
എനിക്ക് പെണ്‍പിള്ളേരുടെ കൂടെ പുറത്ത് പോകുന്നതിഷ്ടമല്ല
എന്ത്?
ബോയ്സ് മാത്രം, നമ്മളെപ്പോലെ. ഡാഡിക്കിഷ്ടമല്ലേ?
എനിക്കും ഇഷ്ടമാണ്.
നമുക്കിനി ഇടക്കിടക്ക് ഇങ്ങനെ ചെയ്യണം.
ഏത് ദിവസം?
ബുധനും വെള്ളിയും.
കാരണം തിങ്കളും, ചൊവ്വയും എനിക്ക് ഫിസിക്കല്‍ എജുക്കേഷനുണ്ട്...
വ്യാഴാഴ്ച ബാസ്ക്കറ്റ് ബോളും.
അതുകൊണ്ട് ബുധനും വെള്ളിയുമേ പറ്റൂ.
അടിപൊളി.
വെള്ളിയാഴ്ചകളാ എനിക്ക് കൂടുതലിഷ്ടം.
ഫോണെനിക്ക് കളിക്കാന്‍ തരുവോ?
വേണ്ട.
പക്ഷേ ഡാഡി, എനിക്ക് ഡ്രാഗണ്‍ സോംബിയില്‍ എന്നും ബോണസ് കിട്ടാനുള്ളതാ!
- ഇപ്പോ നല്ല രസമുണ്ടല്ലോ, എന്തിനാ ഫോണ്‍. - പ്ലീസ്...
- നമ്മള്‍ ആണുങ്ങള്‍ സംസാരിക്കുകയല്ലേ. - പക്ഷേ പ്ലീസ്...
കമോണ്‍. പ്ലീസ്.
- ഇതാ. - ഹായ്!
കുറച്ച് സമയം, കേട്ടോ.
ശരി.
ദാ ആന്ദ്രെസ് അങ്കിള്‍.
ആരാ ആന്ദ്രെസ് അങ്കിള്‍?
നീയവനെ അറിയുമോ?
പിന്നല്ലാതെ.
പിന്നല്ലാതെ?
എവിടെ വച്ച്?
വീട്ടില്‍ വച്ച്...
പിന്നെ അങ്കിളിന്‍റെ വീട്ടിലും.
നമ്മുടെ വീട്ടിലോ?
എനിക്ക് ഫോണ്‍...?
ജൂലിയന്‍, പ്ലീസ്.
ഞാന്‍ പറയുന്നത് കേള്‍ക്ക്.
നീ ഇയാളുടെ വീട്ടില്‍ പോയിട്ടുണ്ടോ?
ഹാര്‍ബറിന്‍റെ അടുത്താണ് വീട്.
ഹാര്‍ബറോ?
ഒത്തിരി നിലകളുണ്ട്.
ഒരിക്കല്‍ ഞങ്ങളവിടെ പോയിരുന്നു.
അങ്കിള്‍ എന്നോടൊപ്പം കളിച്ചു.
നല്ല രസമായിരുന്നു.
എന്താ നിങ്ങള്‍ കളിച്ചത്?
ജൂലിയന്‍, എന്താ നിങ്ങള്‍ കളിച്ചതെന്ന്?
കളി.
അങ്കിളിനൊരു അടിപൊളി ടെന്നീസ് ഗെയിമുണ്ടായിരുന്നു.
ഫോണ്‍ തരുവോ?
ഉം.
അയാള്‍ അമ്മയുടെ സുഹൃത്താണല്ലേ?
ഇനി അയാള്‍ നമ്മുടെ സുഹൃത്തല്ലെന്നാ അമ്മ പറഞ്ഞത്.
ഇനി അയാളെ കണ്ടാലും മിണ്ടാന്‍ പോകരുതെന്ന് പറഞ്ഞു.
- നീ വരുന്നോ? - ഇല്ല, എനിക്ക് ട്രിനിയുടെ കൂടെ കുറച്ച് ജോലിയുണ്ട്...
എന്‍റെ കഥാപാത്രം ഇനി പ്രവര്‍ത്തിക്കും.
ഇനിമുതല്‍ അവന്‍ പേടിച്ച് തളരില്ല.
അങ്ങനെയാണ് ഞാനവനെ സൃഷ്ടിച്ചിരിക്കുന്നത്. അവന്‍റെ സ്വഭാവങ്ങള്‍ രൂപപ്പെടുത്തിയെടുക്കാന്‍ വര്‍ഷങ്ങളെടുത്തു.
അവന്‍റെ അസ്ഥിത്വത്തില്‍ അവള്‍ക്ക് സംശയം തോന്നാതിരിക്കാന്‍ ഡയാനയുടെ കണ്ണുകളിലെ ആകാംക്ഷയെ ഞാന്‍ കൊന്നു.
കരയാതിരിക്കാനും ഇളകിപ്പോകാതിരിക്കാനും പഠിക്കാനായി ഞാന്‍ ഒരുപാട് രാത്രികള്‍ ചെലവിട്ടു. മരിച്ചു പോയെങ്കില്‍ എന്നാഗ്രഹിച്ചു.
കഥാപാത്രം എന്തെങ്കിലുമൊക്കെ ചെയ്യേണ്ടിയിരിക്കുന്നു.
എന്‍റെ ജീവിതം മുഴുവന്‍ അവനായ് നല്കിയ ശേഷം,
എന്നെ നിരാശപ്പെടുത്താന്‍ ഞാനവനെ അനുവദിക്കില്ല.
മിസ്റ്റര്‍. കൊമാസ്. നിങ്ങളുടെ ആരേക തയ്യാറാണ്. ഒരു മിനിറ്റ് വെയിറ്റ് ചെയ്യൂ.
അതേ, അതിതാണ്.
- കൊള്ളാം. - നമുക്കതിനെ നശിപ്പിക്കേണ്ടി വരും.
ഞാന്‍ അഭിപ്രായം ചോദിക്കാം.
ഇതിലേതെങ്കിലും മതിയാകും.
ഇവ രണ്ടും തമ്മില്‍ സാന്ദ്രതയില്‍ മാത്രേ വ്യത്യാസമുള്ളൂ.
- വീട്ടില്‍ കുഞ്ഞുങ്ങളുണ്ടോ? - രണ്ട് പെണ്‍കുട്ടികളുണ്ട്.
എങ്കില്‍ അവര്‍ക്കെടുക്കാന്‍ പറ്റാത്ത ഇടത്ത് വെക്കണം, ഇത് ഭയങ്കര വിഷമാണ്.
ഇതിന് വില കുറവാണ്, പക്ഷേ ഫലം കുറയാന്‍ സാധ്യതയുണ്ട്.
ചെടിക്ക് വേണ്ടിയല്ലേ, പ്രശ്നമില്ല.
ഇതിനെത്രയാ?
- 100. - ഇതാ.
ബെല്‍വെഡെര്‍ നര്‍സറി തെരഞ്ഞെടുത്തത്തിന് നന്ദി.
നന്ദി മാഡം. പിന്നെക്കാണാം.
അവിടെ വെയിറ്റ് ചെയ്തോളൂ. ഞാനത് റെഡിയാക്കാം.
- ഇതൊരു സമ്മാനമല്ലേ? - അതേ.
നിങ്ങളുടെ മകനെ എനിക്കോര്‍മ്മ വന്നു.
അതെയോ?
അതേ, എനിക്കറിയാം. ഞങ്ങള്‍ ഒരുമിച്ച് ജോലി ചെയ്തിട്ടുണ്ട്.
ആന്ദ്രെസ്, അല്ലേ?
അതേ, ആന്ദ്രെസ്.
എനിക്കറിയാം.
അവന്‍റെ വീട്ടില്‍ പാര്‍ട്ടിക്ക് പോലും പോയിട്ടുണ്ട്.
ആന്ദ്രെസിന് പാര്‍ട്ടികള്‍ ഇഷ്ടമാണ്. എനിക്ക് പക്ഷേ പാര്‍ട്ടികള്‍ വെറുപ്പാണ്.
ആ തെരുവ്...
അത്...
ഹാര്‍ബറിനോട് ചേര്‍ന്നുള്ളത്. ആ തെരുവിന്‍റെ പേരെന്തായിരുന്നു?
നെസ്റ്റര്‍!
ഇതൊന്നെടുത്ത് ഇദ്ദേഹത്തിന്‍റെ കാറില്‍ വച്ചുകൊടുക്കൂ.
ഏത് കാറായിരുന്നു?
ആ കിടക്കുന്ന കറുത്ത കാര്‍.
നന്ദി.
തുറന്ന് കിടക്കുകയാണ്.
പിന്നെ ഏജന്‍സിയില്‍ വച്ചും...
ഞങ്ങള്‍ ഒരുമിച്ച് ഒരുപാട് വര്‍ക്കുകള്‍ ചെയ്തിട്ടുണ്ട്.
ഇതുപോലൊരു ചെടിയാകുമ്പോ ചട്ടിയിലിടുന്ന മണ്ണ് കൂടി കുറച്ച് കൊണ്ടുപോകേണ്ടി വരും.
കുറഞ്ഞത് രണ്ട് വലിയ ചാക്കെങ്കിലും.
ഒരു ആരേക...
രണ്ട് ബാഗ്...
- എത്രയായി? - 1200.
ചില്ലറയില്ലേ?
ഇല്ല. സോറി.
ഒരു മിനിറ്റ്. ഞാന്‍ പോയി ബാക്കിയെടുത്ത് കൊണ്ടുവരാം.
നെസ്റ്റര്‍. ഇദ്ദേഹത്തിന് രണ്ടു വലിയ ചാക്ക് മണ്ണും കൂടി.
ഇക്കുറി നിങ്ങളുടെ ഗേള്‍ഫ്രണ്ട് വിഡ്ഡിത്തമൊന്നും വിളിച്ച് പറയില്ലെന്ന് പ്രതീക്ഷിക്കാം.
ഞാന്‍ ചെയ്തോളാം.
ഓപ്പണ്‍
- ഓക്കെ, നാളെക്കാണാം. - ബൈ.
നെസ്റ്റര്‍, എന്ത് പറ്റി?
സുഖമില്ലേ? എന്താ പറ്റിയത്?
നൊട്ടോറിയോ ഏജന്‍സി
നൊട്ടോറിയോ
നീ വരുന്നില്ലേ? കുട്ടികള്‍ക്ക് വിശക്കുന്നു.
മമ്മി, ഞാന്‍ മൂന്ന് ബിക്കിനിയെടുത്താലെന്താ?
കാരണം, രണ്ട് ദിവത്തെ കാര്യമല്ലേയുള്ളൂ, ചക്കരേ.
നമ്മള്‍ അപ്പൂപ്പനെം അമ്മൂമ്മെം കാണാന്‍ ബ്രസീലില്‍ പോകുന്നതെന്നാ?
എനിക്കറിയില്ല. ഉടനെ പോകുമായിരിക്കും.
ഇപ്പോ നിങ്ങള്‍ ചെയ്യേണ്ടത്, പാക്കിംഗ് ഒക്കെ തീര്‍ത്തേച്ച് വേഗം പോയി കിടക്ക്.
വണ്‍, ടു, ത്രീ.
ആദ്യം മിണ്ടുന്നയാള്‍ തോല്‍ക്കും.
ഇപ്പോള്‍, -
- ഈ രാത്രി മുതല്‍, -
- ശരിക്കുമുള്ള ഞാന്‍,-
- ഞാന്‍ സൃഷ്ടിച്ച ആ മനുഷ്യനാണ്.
ഞാന്‍ രൂപം കൊടുത്ത ആ കഥാപാത്രം.
യഥാര്‍ഥത്തില്‍, -
- ഞാന്‍, -
മാരിയോ?
എന്ത് പറ്റി?
ഒന്നുമില്ല.
ഞാന്‍...
വെറുതെ ആലോചിക്കുവാരുന്നു.
ഞാന്‍ ആഗ്രഹിച്ച ഇടം ഇതാണ്.
ഇവിടെ. നീയെന്‍റെ അരികിലുള്ളപ്പോള്‍
ജീവിതത്തിന്‍റെ അവസാന എരിഞ്ഞുതീരല്‍ വരെ.
എല്ലാം നഷ്ടമായവനും ഏകാകിയുമായവന്‍, ഞാന്‍.
ജീവിതം കയ്പ്പുള്ള ദുരന്തം നിറഞ്ഞ ഒരു ...
തമാശ മാത്രമാണെന്ന് വിശ്വസിച്ചുകൊണ്ട് . നിന്നോടൊപ്പം -
- അസ്ഥിത്വത്തിന്‍റെ അര്‍ത്ഥം കണ്ടെത്തി.
എന്‍റെ പ്രണയമേ.
നാല് ദിവസം മുന്‍പ്, ഉറങ്ങിയാലുടന്‍ ഞാന്‍ ദുസ്വപ്നങ്ങള്‍ കാണാന്‍ തുടങ്ങി.
ഇന്നാദ്യമായി, ഉറങ്ങുന്നതിനിടെ ഞാനധികനേരം എഴുന്നേറ്റിരുന്നില്ല.
തുടര്‍ച്ചയായി നാല് മണിക്കൂറെങ്കിലും ഉറങ്ങാന്‍ എനിക്ക് സാധിച്ചിരിക്കണം.
ചിലപ്പോള്‍ ഡോക്ടറുടെ അടുക്കല്‍ പോയി തലചുറ്റലിന്‍റെ കാര്യം പറഞ്ഞ്,
അദ്ദേഹം തന്ന മരുന്നുകള്‍ കഴിച്ചത് കൊണ്ടായിരിക്കണം.
കുട്ടികളോട് യാത്ര പറയുമ്പോള്‍ ഉല്‍സാഹത്തോടെയിരിക്കാന്‍ ഞാന്‍ ആഗ്രഹിച്ചിരുന്നു.
പക്ഷേ ഉറക്കത്തിനിടെ ഞാന്‍ മറ്റൊരു ദുസ്വപ്നം കണ്ടു.
ഇത് മറ്റുള്ളവയില്‍ നിന്ന് വ്യത്യസ്തമായിരുന്നു.
ഞാന്‍ തനിച്ചായിരുന്നു. എനിക്ക് ശ്വാസം മുട്ടി
അത് മാത്രമേ ഉണ്ടായിരുന്നുള്ളൂ.
ഞാന്‍ പ്രയാസപ്പെട്ട്, ശ്വസിക്കാന്‍ ശ്രമിച്ചു, പക്ഷേ സാധിച്ചില്ല.
ശ്വാസം കിട്ടാതെ എന്‍റെ ശരീരം മുഴുവന്‍ ചുറ്റിപ്പിണഞ്ഞു.
കിടപ്പുമുറി മുഴുവനായി വായുരഹിതമായിരുന്നു.
ഉറങ്ങാതിരിക്കുന്നതാണ് നല്ലതെന്ന് തോന്നുന്നു.
പറക്കാനുള്ള അവന്‍റെ ഭയം ഇല്ലാതാക്കാനാണ് എന്‍റെ മകനീ ക്ലാസ്സ് അറ്റന്‍റ് ചെയ്യുന്നത്
ഇതിന് മുന്‍പൊരിക്കലും ശനിയാഴ്ച രാവിലെ അവനെന്തെങ്കിലും ചെയ്യുന്നത് ഞാന്‍ കണ്ടിട്ടില്ല.
ഇതൊരു തീവ്രമായ പരിശീലനമാണ്. കുറച്ച് ദിവസമേയുള്ളൂ.
കുഴപ്പമൊന്നും ഇല്ലെന്നുറപ്പല്ലേ?
അതേ.
നീ നിനക്ക് നല്‍കുന്ന ഈ അവസരം...
ഗുണമുണ്ടാകുമെന്ന് പ്രതീക്ഷിക്കാം.
അവന് നിന്നോട് വലിയ സ്നേഹമാണ്.
അപ്പഴേ...
വിസ്തരിച്ചതൊക്കെ മതി. നമുക്ക് പോകാന്‍ നോക്കാം.
എപ്പോ എന്താവശ്യമുണ്ടെങ്കിലും, വിളിച്ചാല്‍ മതി.
ഓക്കെ.
പിന്നെ, നാളെയെങ്ങാന്‍ നിങ്ങള്‍ വരാന്‍ തീരുമാനിച്ചാല്‍...
ഗ്രില്‍ഡ് മീറ്റൊക്കെയായി ഞങ്ങള്‍ കാത്തിരിപ്പുണ്ടാകും.
ചക്കരക്കുട്ടികളേ, അപ്പൂപ്പനും അമ്മൂമ്മയും പറയുന്നത് അനുസരിക്കണം, കേട്ടോ?
തീര്‍ച്ചയായും!
മമ്മിക്ക് ഒരുപാടിഷ്ടം.
ഞങ്ങള്‍ക്കും മമ്മിയെ ഒരുപാടിഷ്ടം.
ഹായ്, ഇത് മാരിയോയാണ്, സന്ദേശം പറയുക. ബൈ.
ഹായ് ട്രിനി, എന്ത് പറ്റി?
ഡയാന, എന്തൊക്കെയുണ്ട്? ബുദ്ധിമുട്ടിച്ചതില്‍ ക്ഷമിക്കണം.
എന്തേ, നിങ്ങള്‍ തമ്മില്‍ വഴക്കിട്ടോ?
ഇല്ല! അവന്‍ ഫോണ്‍ വിളിച്ചാല്‍ എടുത്താലല്ലേ വഴക്കിടാന്‍ പറ്റൂ?
ഞാന്‍ എത്ര വിളിച്ചിട്ടും അവനെടുക്കുന്നില്ല. എനിക്ക് വേറെ നിര്‍വ്വാഹമില്ല.
നിന്നെ ഇതിലേക്ക് വലിച്ചിഴച്ചതില്‍ ക്ഷമിക്കണം, പക്ഷേ പാബ്ലോ ഇപ്പോഴെന്നെ വിളിച്ചിരുന്നു.
നാളെ മുഴുവന്‍ സ്ക്രിപ്റ്റും കൊടുത്തില്ലെങ്കില്‍ ഞങ്ങള്‍ പുറത്താകും.
ഇത് വളരെ സീരിയസ് കാര്യമാണ്.
അവനെയൊന്ന് വിളിക്കൂ, പ്ലീസ്.
അവനിവിടെയില്ലല്ലോ.
ഇന്നലെ അവന്‍ നിന്‍റെ കൂടെയില്ലായിരുന്നോ?
ഇല്ല. ഇവിടെ വന്ന് തോക്ക് വാങ്ങിപ്പോയതില്‍ പിന്നെ ഞാനവനെ കണ്ടിട്ടേയില്ല.
ആ ഫ്ലൈറ്റില്‍ കയറാനുള്ള പേടിക്ക് ചികില്‍സിക്കുവാനായിട്ട്.
- ഇതിപ്പോ രണ്ട് ദിവസമായി... - എനിക്ക് അത്യാവശ്യമായി പോകണം, ട്രിനി.
എന്‍റെ സ്വപ്നങ്ങളില്‍ ഞാനും ആയുധങ്ങള്‍ കാണാറുണ്ട്.
കത്തികള്‍ മാത്രമല്ല,
ഇരുമ്പ് ദണ്ഡുകളും. മരം കൊണ്ടുള്ള വലിയ ബാറ്റുകളും.
നെഞ്ചില്‍ അമര്‍ത്തി വച്ച ഒരു തോക്കും.
ട്രിനി പറഞ്ഞ കാര്യങ്ങള്‍ അതെന്നെ ഓര്‍മ്മിപ്പിച്ചു.
മാരിയോക്ക് എപ്പോഴും തോക്കുകള്‍ ഭയമായിരുന്നെന്നും ഞാനോര്‍ത്തു.
സിമുലേഷന് വേണ്ടി അവനൊരിക്കലും ഒരു തോക്ക് വീട്ടിലേക്ക് കൊണ്ടുവരില്ലെന്ന് എനിക്കറിയാം.
എന്തെങ്കിലും തക്കതായ കാര്യമുണ്ടായിരിക്കണം.
ഹായ്, ഇത് മാരിയോയാണ്, സന്ദേശം പറയുക. ബൈ.
എന്‍റെ ദുസ്വപ്നങ്ങളില്‍ കിടപ്പുമുറിയേക്കാളധികം പ്രത്യക്ഷപ്പെടുന്ന ഒരിടമുണ്ട്, -
- എന്‍റെ ഉറക്കം കെടുത്തുന്ന ദൃശ്യങ്ങള്‍ സംഭവിച്ചത് അവിടെ വച്ചല്ലെങ്കില്‍പ്പോലും.
ചെടികള്‍ നിറഞ്ഞ സങ്കീര്‍ണ്ണമായ സ്ഥലം -
- മനോഹരമെന്ന് ഞാന്‍ കരുതിയിരുന്ന ഇടം.
ഒരുപാട് തവണ അവിടെ ഞാന്‍ പോയിട്ടുണ്ട്.
താല്‍പര്യം തോന്നിയ ചെടികളെക്കുറിച്ച് പഠിച്ചിട്ടുണ്ട്.
അവയുടെ ശാസ്ത്രീയ നാമങ്ങളുടെ ലിസ്റ്റ് ഉണ്ടാക്കിയിട്ടുണ്ട്, ഇലകളുടെ ചിത്രങ്ങള്‍ വരച്ചിട്ടുണ്ട്.
കള്ളിച്ചെടിയുമായി ഞാന്‍ പ്രണയത്തിലായി.
എന്‍റെ വര്‍ക്കുകളില്‍ ഉപയോഗിക്കാനായി അവയുടെ പരുപരുപ്പിനേയും,
ആകൃതിയേയും കുറിച്ച് പഠിക്കാന്‍ തുടങ്ങി.
ഞാനെന്‍റെ കുട്ടികളെയും കൂട്ടി.
ഇപ്പോള്‍, ഞാനുറങ്ങുമ്പോള്‍, -
- നര്‍സറി പുനരവതരിക്കുന്നു, പക്ഷേ ഭയാനകമായ നിലയില്‍.
അഴുക്ക് എന്‍റെ കൈകളില്‍ പുരളുന്നു, -
- എന്‍റെ കണ്ണുകളില്‍ പോറല്‍ വീഴ്ത്തുന്നു.
ആ കള്ളിച്ചെടിയുടെ നിലനില്‍പ്പ് തന്നെ എന്‍റെ തോല്‍ പൊളിക്കാനാണ്.
മിസിസ്. ഡയാന?
ഹായ്, ഫെര്‍ണാണ്ടോ.
- എന്തൊക്കെയുണ്ട് വിശേഷങ്ങള്‍? - സുഖം.
- കണ്ടിട്ട് കുറെ നാളായല്ലേ? - അതേ, കുറെയായി.
അതേ, ആന്ദ്രെസും ഇപ്പോഴധികം വരാറില്ല.
നെസ്റ്ററുടെ കാര്യം അറിഞ്ഞു വന്നതാണോ?
എന്ത് പറ്റി?
അറിഞ്ഞില്ലേ? ഇന്നലെ, വീട്ടിലേക്ക് പോകുന്ന വഴി...
അവന് സുഖമില്ലാതായി, ഇപ്പോ ഹോസ്പിറ്റലിലാണ്.
മിസിസ്. മലേനയും അവന്‍റെ കൂടെയുണ്ട്.
അവനേത് ഹോസ്പിറ്റലില്‍ ആണെന്ന് പറയാമോ?
സാധാരണയായി എന്നെ ഭയപ്പെടുത്തി എഴുന്നേല്‍പ്പിക്കുന്നത്, -
- എന്തായാലും, ഭയാനകമായ സംഭവങ്ങള്‍ സംഭവം നടന്ന സ്ഥലങ്ങളല്ല -
- മറിച്ച് ആന്ദ്രെസിന്‍റെയും നെസ്റ്ററുടെയും മുഖങ്ങളാണ്.
പ്ലീസ്.
ഞാന്‍ നെസ്റ്റര്‍ ഗോരോസ്തിയാഗയെ കാണാന്‍ വന്നതാണ്.
അവന്‍റെ റൂം നമ്പര്‍ പറയാമോ?
നിങ്ങള്‍ കുടുംബക്കാരാണോ?
അതേ.
ഗോരോസ്തിയാഗ, എന്നല്ലേ പറഞ്ഞത്?
അയാള്‍ ഐസിയുവിലാണ്.
ഇപ്പോള്‍ സന്ദര്‍ശകരെ അനുവദിക്കാവുന്ന അവസ്ഥയിലല്ല.
എപ്പോള്‍ വേണമെങ്കിലും എന്നെ വിളിച്ചോളൂ.
എന്‍റെ നമ്പര്‍ കയ്യിലില്ലേ?
ശരി. താങ്ക്യു.
വേറെന്തെങ്കിലും സഹായം വേണോ?
വേണ്ട. നന്ദി.
ആന്ദ്രെസും നെസ്റ്ററും.
ഞാന്‍ തനിച്ചാണെന്ന് തോന്നുമ്പോള്‍ പോലും, ഏത് ദുസ്വപ്നത്തിലും പ്രത്യക്ഷപ്പെടുന്നവര്‍
ഞാന്‍ മാരിയോയുടെയോ കുട്ടികളുടെയോ കൂടെ ആയിരിക്കുമ്പോള്‍ പോലും.
ഒരു രൂപം പോലുമില്ലാത്ത സ്വപ്നങ്ങളില്‍പ്പോലും.
അവര്‍ വരുന്നുണ്ടെന്ന് എനിക്കറിയാം.
പക്ഷേ നിനക്കതറിയാമോ, മാരിയോ?
ആന്ദ്രെസ്.
എന്നെ സ്നേഹിക്കുന്നുണ്ടെന്ന് തോന്നിയവന്‍, മാസങ്ങളോളം എന്നോട് അടുത്ത് കഴിഞ്ഞവന്‍ -
- എന്നെ നര്‍സറി കാണിച്ചു തന്നവന്‍ -
- അവന്‍റെ വീടിന്‍റെ താക്കോലെനിക്ക് തന്നവന്‍.
ഞാനവനെ വിട്ടു പോകാന്‍ തുടങ്ങിയപ്പോള്‍ മറ്റാരോ ആയി മാറാന്‍ തുടങ്ങിയവന്‍.
ആന്ദ്രെസ്.
അവനിങ്ങനെ അലറി: "ഒരു കൂത്തിച്ചീം എന്നോടിങ്ങനെ ചെയ്തിട്ടില്ല."
പക്ഷേ നിനക്കൊരു കാര്യമറിയാമോ, മാരിയോ?
ചിലപ്പോഴൊക്കെ എന്‍റെ ദുസ്വപ്നങ്ങളില്‍ നീയവനെ കണ്ടുമുട്ടും.
ചിലപ്പോഴൊക്കെ നീയവനെ ശരിവെക്കും.
നിങ്ങള്‍ പരസ്പരം നോക്കി പുഞ്ചിരിക്കും,
എന്നിട്ടെന്നെ തുറിച്ചുനോക്കി നില്‍ക്കും.
എന്തിനാ മാരിയോ, നീയിവിടെ വന്നത്?
നിങ്ങള്‍ക്കെന്താണ് പരസ്പരം പറയാനുള്ളത്?
ഇതിപ്പോഴും ഒരു ദുസ്വപ്നമാണ്.
മാരിയോ, നിനക്കെന്താ വേണ്ടത്?
ഇരിക്കൂ.
ഞാന്‍ പെട്ടെന്ന് പറഞ്ഞു കഴിഞ്ഞാല്‍ നീ പോകണം. എനിക്ക് വേറെ പണിയുള്ളതാ. ഓക്കെ?
നമുക്കകത്തേക്ക് പോകാം?
ഉം.
കുട്ടികള്‍ എന്ത് പറയുന്നു?
അവര്‍ ബീച്ചില്‍ നിന്ന് വിളിച്ചിരുന്നു.
അവര് ഭയങ്കര ത്രില്ലിലാ, കക്കയൊക്കെ വാരിയിട്ടുണ്ട്.
അതൊക്കെ കൊണ്ടുവരുന്നെന്ന് പറഞ്ഞു.
എത്ര മനോഹരം.
ഇന്ന് പകല്‍ മുഴുവന്‍ ആ കോര്‍സ് ആയിരുന്നോ?
അതേ.
അത് കഴിഞ്ഞു. ഇന്ന് അവസാനദിവസമായിരുന്നു.
ക്ഷീണിച്ചോ?
ഉം, ശരിക്കും.
അപ്പോ...
ഇനി പറക്കാന്‍ പറ്റുമല്ലേ.
ഇല്ല.
ഇല്ലേ?
ഇല്ല.
അതെന്താ?
ഡോ. കൊമാസ് അതെനിക്ക് നന്നായി വിശദീകരിച്ചു തന്നു...
എന്‍റെ പ്രശ്നം...
എയറോ പ്ലെയിന്‍ ആയിരുന്നില്ല.
എന്‍റെ ഭയം ആകാശമായിരുന്നു.
നിനക്കറിയാല്ലോ? ഇതങ്ങനെ...
ശ്രദ്ധയാവശ്യമുള്ളതോ, പ്രത്യേകതയുള്ളതോ,
ഒന്നുമല്ല, പൊതുവായിട്ടുള്ളതാണ്.
എന്ന് വച്ചാല്‍?
എന്ന് വച്ചാല്‍, ഇത് ഭേദമാകില്ലെന്ന്
ഇതിന് ചികില്‍സയില്ല.
പരിഭാഷ: ഷിഹാബ് എ ഹസ്സന്‍ ടെലഗ്രാം: @shihabmsone
എംസോണ്‍ റിലീസ് - 1228 http://www.malayalamsubtitles.org/ www.facebook.com/msonepage